分韵①
田衍 (Yuan)
冠袍裹身厌拘束，惜春只觉光阴蹙。雪融波面绿痕添，风著花枝乱红簌。杜陵才子本茅屋，十年省署叨粟肉。捡芝番香白昼晴，时寻胜友相追逐。毛君古丈夫，内翰五车读。元子真英豪，文华过潘陆。德生味道腴，闭门乐幽独。漫郎潦倒双鬓秃，志在酒船三百斛。相逢一笑宇宙间，羽觞未尽还再复。醉中更约二仙人，共访赤松参辟谷。